Zadarski memento
Zadarski memento je jugoslavenski igrani film snimljen 1984. godine u režiji Joakima Marušića. Radnja je smještena u Zadar u međuratnom i razdoblju Drugog svjetskog rata, kada je taj grad bio pod vlašću Italije, te kroz sudbinu neukog hrvatskog seljaka (čiji lik tumači Lazar Ristovski) prikazuje moralna i druga iskušenja tamošnjih stanovnika. Marušić za režiju filma, iza kojeg su stajali najistaknutiji partijski čelnici tadašnjeg Zadra, angažiran nakon velikog uspjeha tematski srodne TV-serije Velo misto, ali je Zadarski memento bio loše dočekan od strane kritike.

Radnja 

Potkraj Prvog svjetskog rata, siromašni seoski mladić Krševan počini ubojstvo u samoobrani te da bi spasio život bježi u Zadar koji je pripao Italiji. Teško doživljava sudbinu emigranta, razapet čežnjom za domom i voljenom djevojkom, trpeći ucjenu talijanskih vlasti. Njegova bijeda i neukost glavni su razlog da postaje talijanski špijun. Nakon tragične smrti djevojke, ženi se bivšom opaticom. Kad izbije 2. svjetski rat, žena mu umire pri porodu - krivnjom talijanskog liječnika. U napadu mržnje Krševan počinja još jedno ubojstvo.

Glavne uloge 
 Lazar Ristovski ... Krševan
 Zdravka Krstulović 
 Mustafa Nadarević 
 Milan Štrljić 
 Alma Prica  ... Rozalija
 Mira Furlan 
 Vlasta Knezović 
 Zijad Gračić ... Reinald de Generis
 Karlo Bulić ... Conte de Generis

Vanjske veze

Jugoslavenski filmovi
Dramski filmovi
Filmovi o Drugom svjetskom ratu